《传言玉女》
清代·陆求可

凄切寒蝉，怎惯向离人噪。红蓼堤边，接长途浩渺。

匆匆洒泪，何日披云同笑。赏心难共，良辰孤了。

顷刻天涯，听阳关、愁悄悄。丹枫黄菊，送骅骝就道。

频登高处，望不见行人杳。团圞明月，今宵分照。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。